il- L-ORIZZONT j LETTERATURA Ikompli mill-ġimgħa l-oħra Waħda mir-raġunijiet għa- liex Briffa jħossu mdejjaq hi li ma jħossux parti min-nies ta' madwaru. F''Il-Kotra u Jien' jieħu tliet fażijiet tal- ħajja li matulhom stinka biex jingħoġob mill-kotra imma kien kollu ta' xejn. Hu jibda bit-tfulija, fejn mar jgħanni lill-kotra dwar kemm hi sabiħa l-ħajja koll- ha logħob u innoċenza, iżda l-kotra mill-ewwel tinjorah u tgħid li kliemu mhu xejn ħlief 'logħ'b ta' tarbija'. Il- poeta jirritorna fiż-żgħożija u din id-darba jgħanni lill- kotra dwar is-sbuħija u l- ferħ tal-imħabba u l-poeżija iżda l-kotra terġa' tkeċċih għax majafx x'verament tof- fri l-ħajja u jgħix f'illużjoni. Fix-xjuħija jmur tal-aħħar ji- pprova jgħanni fost il-kotra dwar id-diq u s-solitudni li jaħkmuh u terġa' tiċħdu. Din id-darba jintebaħ li l- kotra aljenata għandha l- problemi tagħha u ma jkoll- hiex għalfejn tisma' l-prob- lemi tiegħu: 'X'tiswa qatt lill-Kotra għajjiena l-għanja li semmajtha jie- na2 Għall-marid mhux Poeżija, Imma s-serħ t' Anestesija. ' Iċ-ċaħda tal-kotra ġegħlitu jitbiegħed minnha. F''Waħ- dieni' Briffa jinsab: 'għaj- jien' u jħossu ma jista' jit- ferraħ b'xejn. Jinsab jimxi fit-toroq vojta waħdu u jfit- tex 'xi qala mbiegħda, fejn / le tilħaq l-għajta ta' kemm nies ħajjiena tgħix mingħajr ħolm, u ma tissaħħar b'xejn'. Hu ma jixtieqx ikun bħall- oħrajn, u għalhekk ifittex postijiet imwarrbin fin-na- tura biex ma jiġix influwen- zat mill-kotra aljenata. Il-poeta bħala bniedem imwarrab jitqabbel ma' Kristu fil-Ġetsemani meta Il-Ħamis 3 ta' Awwissu 2017 19 IL-POETA RUŻAR BRIFFA (3) Bniedem li ma jħossux parti min-nies ta' madwaru sħabu ċaħduh fl-agħar mu- ment ta' ħajtu. F''Deżolaz- zjoni' Briffa jagħmel użu mill-intertestwalità biex juri ċ-ċaħda li qiegħed jgħaddi minnha hu. In-nies ma ki- nitx tifhem lil Kristu u was- let biex ikkundannatu għall- mewt. Lill-poeta n-nies ukoll ma tifhmux iżda minflok ik- kundannatu għall-mewt, warrbitu. Dan it-twarrib u nuqqas ta' ftehim xejħu lill- poeta għax ma setax isib mistrieħ: ''Tal-ħolma tal-poeta Li għanna u ma sem- għuhx, Tad-diq tal-Iben t'Alla Li ħabb u ġieh ma tawhx. ' Il-poeta baqa' jittama fil- kotra iżda din kull darba tiċħdu. F''Lil Qalbi' jindi- rizza lil qalbu daqslikieku qiegħed ikellem tarbija. Hu jsejħilha 'belhiena' u 'mis- kina' għax tisfa' mweġġgħa mill-bnedmin u xorta tibqa' tittama fihom u jkompli jgħidilha li dan il-ħolm hu- wa 'fieragħ'. Hu jfarraġ lil qalbu billi jgħidilha li qabel meta ma kienet tħobb lil ħadd kienet kuntenta: ''Qal- bi, mhux hekk, mhux hekk, le, fil-warrani / Għax hienja kont, għax kont ma tħobb lil ħadd, / U tgħix għalik, għa- lik kulħadd barrani'. Bl-indirizz lil qalbu Briffa qiegħed jindirizza lilu nnif- su għaliex hu ħabb imma n-nies injoratu. Hu jrid jip- prova jgħallem lilu nnifsu biex ma jibqax ifittex lill-ko- tra għax ''swat biss il-Kotra, dmugħ taf tagħti, dnewwa'. Briffa xorta waħda jibqa' jfit- tex post fil-kotra u jitbikkem hekk kif jibqa' jiġi miċħud. F''Jiena ma naf Xejn' jikkri- tika lin-nies ipokriti għaliex minn wara dahar xulxin jgħidu kontra xulxin u kif jiġu wiċċ imb wiċċ qisu xejn mhu xejn. Il-poeta hu ddis- pjaċut li m'għandux ħbieb u li ħadd ma jsellimlu u jip- preferi folla ipokrita li tagħ- tih wiċċ milli xejn. L-għerf tiegħu bħala tabib u poeta ma jgħinuhx jagħmel ħbieb u dan iwasslu biex jitħassar lilu nnifsu:- 'Jiena bla ħbieb, U lili ħadd ma jsellem. Għaref mill-kbar, W għajnejja kollha ċpar'. L-osservazzjoni tal-kotra tidher fil-poeżija 'Fuq Bank'. Huwa ''mbiegħed min-nies' u kif jara lin-nies ħbieb ma' xulxin jitbikkem ġewwa fih. Jinsab bilqiegħda ħdejn ħa- bibu li qiegħed iħossu bar- rani ħdejh. Il-poeta huwa ddispjaċut għax l-uniku ħa- bib li kellu matul it-tfulija m'għadux jafu sew u xorta jħossu waħdu minkejja li qiegħed ħdejh: 'Fil-għodwa tal-ħajja Trabbejna flimkien; X'ħin kbirna xi darba Il-poeta jġarrab ħsus kun- trastanti għax filli jkun irid isir parti mill-kotra u drabi oħra jaħrab minnha, josser- vaha u jiġġudikaha. Din il- ħarba mimlija ġudizzju tid- her fi 'Quo Vadis7' fejn jan- tropomorfizza lil siġra tal- ħarruba. It-titlu jfisser 'fejn sejjer/ sejra2' għax il-poeta- siġra qed josserva l-għaġla tan-nies u l-ġenn li għand- hom biex ilaħħqu mar-ruti- na robotika tagħhom. Il- poeta jara lill-kotra aljenata bħala organiżmu li m'għan- dux ħjiel ta' umanità. Ix-xbieha tas-siġra xiħa mimlija għerf u 'mbiegħda mill-bqija ta' ħutha' hi re- ferenza għall-poeta nnifsu. Il-poeta solitarju mhuwiex parti mill-kotra u qiegħed jiġġudika lill-bniedem għa- liex ma japprezza xejn. Il- poeta jitbiegħed minn ''dal- ħalja bnedmin' għax ma jridx ikun immexxi mill-in- konxju bħalhom inkella minflok jgħix ikun jeżisti biss. Jissokta l-ġimgħa d-dieħla